107. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40350 της 21 Δεκ. 1979/8 Φεβρ.  1980 (ΦΕΚ Β΄ 119) Περί επαγγελματικής καταρτίσεως ενηλίκων στην ειδικότητα Συντηρητών Λεβητοστασίων Κεντρικής θερμάνσεως. Έχοντας υπόψη: α)Τις διατάξεις των άρθρ.1 και 11 παρ.1 του Ν.Δ. 212/69 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». β)Τις διατάξεις του άρθρ.3 του Ν.Δ. 1104/72 «περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων». γ)Την 24457/477/26.5.72 απόφασή μας, με την οποία καθορίσθηκαν τα όρια ηλικίας των επαγγελματικώς καταρτιζομένων ενηλίκων αρρένων ανέργων. δ)Την 34200/1530/9.8.77 απόφασή μας «περί της ηλικίας των εισαγομένων στις Σχολές και τα Κέντρα Επαγγελματικής Καταρτίσεως και Μετεκπαιδεύσεως εργαζομένων του Ο.Α.Ε.Δ.». ε)Τη σχετική πρόταση του Δ.Σ. του ΟΑΕΔ (απόφαση Δ.Σ. 814/8.11.79, έγγραφο 83301/4.12.79). στ)Την 45211/6023/27.11.78 απόφαση «περί μεταβιβάσεως αρμοδιοτήτων του Υπουργού Εργασίας εις τον Γεν. Γραμματέα, Γεν. Δ/ντάς, Αναπλ. Γεν. Δ/ντάς, Προϊσταμένους Δ/νσεων και Υπηρεσιών και Προϊσταμένους Τμημάτων», αποφασίζουμε: 1.Καθορίζουμε για την επαγγελματική κατάρτιση ενηλίκων στην ειδικότητα Συντηρητών Λεβητοστασίων Κεντρικής Θερμάνσεως: α)Τη διάρκεια εκπαιδεύσεως σε 200 εργάσιμες ημέρες επί έξη ώρες την ημέρα, δηλαδή συνολικά σε 1.200 ώρες. β)Τα προσόντα των υποψηφίων ως εξής: 1)Γραμματικές Γνώσεις: Απολυτήριο Δημοτ. Σχολείου. 2)Ηλικίας: 18 έως 46 ετών. 2.Η ηλικία των υποψηφίων υπολογίζεται σύμφωνα με όσα ορίζονται στην 34200/1530/9.8.77 απόφασή μας «περί της ηλικίας των εισαγομένων στις Σχολές και τα Κέντρα Επαγγελματικής Καταρτίσεως και Μετεκπαιδεύσεως εργαζομένων του Ο.Α.Ε.Δ.». 